
     REPUBLIKA HRVATSKA
     TRGOVAČKI SUD U OSIJEKU


U  I M E  R E P U B L I K E  H R V A T S K E

R J E Š E N J E


               TRGOVAČKI SUD U OSIJEKU, po sucu Kati Gojtan, kao sucu pojedincu, u stečajnom predmetu dužnika NOGOMETNI KLUB "OMLADINAC", Zagreb, Strmec, Hrastina 0, OIB: 25118991426, povodom zahtjeva Financijske agencije, Regionalni centar Zagreb, Podružnica Zagreb, Trg svibanjskih žrtava 1995. 1, OIB: 85821130368, za provedbu skraćenog stečajnog postupka nad dužnikom, dana 5. svibnja 2017.    


r i j e š i o    j e 

                                                 
I/ Dopušta se povrat u prijašnje stanje, te se ukida rješenje ovoga suda br. St-284/17-4 od 21. travnja 2017.g. 

II/ Obustavlja se skraćeni stečajni postupak nad dužnikom NOGOMETNI KLUB "OMLADINAC", Zagreb, Strmec, Hrastina 0, OIB: 25118991426.   



Obrazloženje


            Dana 21. studenog 2016.g. Financijska agencija, Regionalni centar Zagreb, Podružnica Zagreb, je podnijela zahtjev sudu za provedbu skraćenog stečajnog postupka nad dužnikom NOGOMETNI KLUB "OMLADINAC", Zagreb, te je povodom objavljenog oglasa putem e-oglasne ploče dana 24. veljače 2017.g., donijeto rješenje ovoga suda br. St-284/17-4 od 21. travnja 2017.g. kojim se istovremeno otvara i zaključuje skraćeni stečajni postupak nad dužnikom.

	Protiv navedenog rješenja dužnik je pravovremeno podnio žalbu, koju sud smatra prijedlogom za povrat u prijašnje stanje, navodeći da je solventan, da se ne nalazi u blokadi, da nema neizvršenih osnova za plaćanje, prema Potvrdi Fine, RC Zagreb, Podružnica Zagreb, od 28. travnja 2017.g., u koju Potvrdu je sud izvršio uvid (list 11 spisa), te predlaže da se skraćeni stečajni postupak obustavi.

Sud je dopustio povrat u prijašnje stanje i ukinuo naprijed navedeno rješenje, dakle odlučio kao u izreci rješenja pod t. I u skladu s odredbom čl. 117. st. 1. i 3. ZPP-a i čl. 10. Stečajnog zakona (NN br. 71/15). 

Obzirom da ne postoje stečajni razlozi i nisu ispunjene pretpostavke za otvaranje i istovremeno zaključenje skraćenog stečajnog postupka, to je usvajajući prijedlog dužnika, odlučeno kao u izreci rješenja pod t. II, u skladu s odredbom čl. 5., čl. 6., čl. 7. i čl. 433. Stečajnog zakona. 


U Osijeku 5. svibnja 2017.  
 

SUDAC:
Kata Gojtan
Zapisničar: Sanda Gučić


UPUTA O PRAVNOM LIJEKU:
Protiv ovog rješenja može se izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovoga suda.


DNA
1. Predlagatelj 
1. Dužnik
1. e-Oglasna ploča

